Tabasalu Kodu kompleks loob üle pika aja uued kaasaegsed korterid ja ridaelamud otse Tabasalu südamesse. Kokku valmib detailideni viimistletud uues arenduses neli ridaelamut ja neli kortermaja ligi saja stiilse koduga. Esimesed majad valmivad 2021. a suvel.
#000000
Tabasalu Kodu korterid ja ridaelamuboksid on läbimõeldud planeeringutega, hubased, suurte klaaspindadega ja valgusküllased. Igas esinduslikus ridaelamus on kuus boksi läbi kahe korruse. Kõikides 3- ja 4-korruselistes kortermajades on liftid ning kõigil kodudel rõdu või terrass. Eraldi haljastusplaneering loob hoonete ümber rohkelt rohelust.
#000001
Uute kodude asukoht otse Tabasalu keskmes tähendab, et vaid mõnesaja meetri kaugusel on kogu Tabasalu toidupoodide kui heade söögikohtade valik. Samuti on kodu lähedal nii Tabasalu Ühisgümnaasium kui uus rajatav riigigümnaasium, samuti lasteaed, raamatukogu ja spordikeskus koos ujula ja erinevate treenimisvõimalustega.
#000002
Kuigi pealinn on vaid kiviviske kaugusel on Tabasalu erakordselt looduslähedane ja rahulik elukeskkond. Tabasalu võlub oma kauni looduse ja pankrannikult avanevate vaadetega avamerele. Siin on Tabasalu looduspark ja terviserada, kus joosta ja jalutada ning rand, kus suvel ujuda.
#000003
Tallinnasse Rocca al Mare kaubanduskeskuse juurde on Tabasalu südamest ligi 8 kilomeetrit. Uus rajatav neljarealine tee ning valminud Haabersti mitmetasandiline ristmik teevad ühenduse kõigi pealinna piirkondadega kiireks ja mugavaks. Tallinna ühendab Tabasaluga ühistransport ning piirkonna väga head kergliiklusteed.
#000004
Lastega peredele on Tabasalu Kodu justkui loodud. Harku vald on hinnatud oma hea hariduse poolest ning kõigile sissekirjutanud peredele tagab vald vajalikud lasteaia- ja koolikohad. Kusjuures hariduse tähtsust Harku valla jaoks näitab ainuüksi see, et just sinna panustatakse ligi 2/3 kogu valla iga-aastasest eelarvest. Samuti on tähtis, et kodulähedasse kooli saavad lapsed jalutada ise mööda rahulikke tänavaid. Avarad rõdud ja liftid kõikides kortermajades teevad ka väikelaste vanematele elu oluliselt lihtsamaks. Lisaks rajatakse elamukompleksi lastele oma mõnus mänguväljak.
#000005